，狎暱荐枕，一无所却。数年而殁，州人莫不悲惜，共醵丧具为之葬焉。以其无家，瘗于道左。大历中，忽有胡僧自西域来。见墓，遂趺坐具，敬礼焚香，围绕赞叹。数日，人见谓曰：「此一淫纵女子，人尽夫也。以其无属，故瘗于此。和尚何敬耶？」僧曰：「非檀越所知。斯乃大圣，慈悲喜舍，世俗之慾无不徇焉。此即锁骨菩萨，顺缘已尽，圣者云耳。不信，即启以验之。」众人即开墓，视遍身之骨，钩结皆如锁状，果如僧言。州人异之，为设大斋，起塔焉。
马郎妇.锁骨菩萨故事此后承传敷演，至宋朝发展为一淫一贞两个版本。